
Wolbed enckliche Beſchꝛeibung 


Des / an dem Konig in 
Franckreich newlich Verꝛhaͤterlich be⸗ 


gangenen Meuchelmoꝛds / von einem Moͤnch 1 
Prediger Oꝛdens. 6 


(> i 
Inmaſſen ſolchen die Rebelliſchen Paryſer ſelbſt 
haben an Tag gegeben / vnd in offenem Truck zu Parys 

publicieren vnd auß kommen laſſen. 

Auß dem Frantzoͤſiſchen der eygentlichen meynung nach 
verteutſchet / vnd mit Noͤtigen Erinnerungen erſetzt: 
Durch Bernhart Janor. | 


4 


Der Rönignöne Fuel 
de Papifien Trevor Diäts 5 


tyrer. 


Diß NE I a 
Der feinen Konig vmbbꝛacht Demens / 
Vnd iſt jetz in dem Prediger Oꝛden 
Darumb zum newen Maͤrtyrer woꝛden: 
Wann Morden einen Maͤrtyrer macht 
So wird er wol darfuͤr geacht / | 
Aber nicht beiden rechten Chriſten / | 
Sonder bei Baͤpſtiſchen Ligiſtenln // 
Die durch Auffrhur heutalleg ee, | 


u 


Ds Bapſts püſtete ber line S. de l 
Sylulus hieß / Vers von den Mönchen, i 


90 audet stygius Pluto tentare, quod audet 
Effrenis Monachus, plenaque fraudis anus. Dae 
SBapſt Pio / der die Moͤneh erfaren / 

Dem ſeind von jhn die Wort entfaren / 

Es wags nicht der aͤrgſte Teuffel / 
5 Was wagen doͤrff on allen zweifel 
Eyn Moͤnch in ſeinem Heuchel Kleyd / 
Vnndeyn Alts Weib mit Liſtigkeyt: 
Daher ſehr wol dem Dauffcl nutzen 

Die beyd verkappt / verſchlaiert Vutzen / 
Vnd wo er fchnichtgerntaßtfehen/ 25 
Da 5 die bald e 5 


Erinnerung von fol 


gender Beſchꝛeibung der geſchicht 


von dem entleibten Koͤnig inn 
Franckreich. 


> ER 1 diſe folgende 
\g | . GBeſchꝛeibung der Meuchelmoͤr⸗ 
2 diſchen Entleibung des Weiland 
| SS: Großmaͤchtigen Königs Henrichẽ 
des dutten in Franckreich / derhal⸗ 
ee 17 von einem ver daͤchtigen vnnd Parteyi⸗ 
ſchemend / nemlichẽ auß Parys her entſteht vñ kom⸗ 
met / nicht möchte villeicht allerdings jhren hie ans 
gezogenen vmbſtaͤnden nach vnd inhalts / bei vielen 
| genugfamenglauben finden vnd haben. 
Jedoch / demnach fuͤr dißmaln keine andere ond 
5 eygentlichere vorhanden / vnd gleichwol darinnen 
etliche fuͤrnembſte Circumſtantien vnd gelegenhey⸗ 
tenſſo der Deſcribent ſolches verꝛhaͤterlichẽ Moꝛdb / 
wegen jhrer zu viel erſchollener vnd außgepꝛochener 
kundtbarkeit nicht vnderſchlagen noch vermaͤnteln 
koͤnnen etlicher maſſen zuerſehen vnd zuvernem̃en. 
Als hab ich gleich ſolche mir nun erſtmals voꝛge⸗ 
fiondene Erzehlung von gedachtem ſchrecklichẽ fall 
auß dem diuulgierten Frantzoͤſiſchen Exemplar ins 
Teutſch vnd in Tr uck zubringen mich vndernom̃en. 
Vnd daſſelbig auch diſer naͤchſtfolgender vꝛſachẽ 
halbe vmb ſo vil deſto e der Na⸗ 


en 


Erinnerung an den Leſer. KR 
tuͤrlichen billichkeit geneigter / vnd Chriſtliche vnnd 
Politiſche Oꝛdnung beliebender Leſer / auß nachge⸗ 
hender zu viel greifflich Affectionierter vnnd verbit⸗ 
terten beſchreibung für ſich ſelber abzunem̃en habe / 
was für eine Auffrhuͤriſche Raſigkeit vnd Rebelli⸗ 
ſche Furia / diſe Pariſiſche Ligiſtẽ oder Bundbaͤpſt⸗ 
ler beſitze vnd treibe: vnnd deſto leichter ſeine Rech⸗ 
nung machen koͤnne / was auff ſolches vnbeſcheiden 
verwirꝛtes weſen / ſo auß verhetzung vnnd eitelem 
Raachgrim̃ erhitzter vnſinnigkeyt einsmals ange⸗ 
fangen woꝛden / fuͤr eine ſchreckliche grimige Raach 
vnd Straff mit der weil erfolgen werde. Seiten⸗ 
mal vnzahlige Hiſtoꝛien / vnnd die vilfaltige erfah⸗ 
rung genugſamzuerkennen geben / wie dergleichen 
hoͤchſte Mayeſteten mit jhnen nicht ſchertzen / noch 
ihnen an die Kron greiffen laſſen. Auch daß Gott 
der Allmaͤchtig / als der ware Belehner vnd Stiff⸗ 
ter der Oberkeiten / ſolche ſeine Lehenleut bei jhrem 
Rechten vnnd vbergebnem Schwerd gewaltiglich 
handzuhaben pflege. Derſelbige guͤtige Gott / woͤlle 
nach feiner Barmhertzigkeit / der Verfuͤhrten ſich 
erbarmen / vnd ſie wider zur erkantnuß ſeiner einge⸗ 

ſetzten Ordnung des Weltlichen Schwerdts brin⸗ 
gen vnd leyten. 5 8 17955 

| Diß hab ich zur Erinnerung wöllen vorher gehn laſſen / damit ſich kei⸗ 
ner inn verleſung nachgehender Partheyiſchen erzehlung der Geſchichten / 
an der Sanguiligiſchen harten Bundknoͤpffen / vnnd den ſchmaͤhlichen 
Mayeſtet verletzlichen Gifftreden nicht ärgere. Iſt demnach die merh ge⸗ 

dachte Pariſiſche Beſchꝛeibung ſeins inhalts lautend / wie folget. f 


Warhaffte Erzehlungdes fremden vnd 
ploͤtzlichen Todts des Heinrichen von Valois 
alſo nennen die zum heyligen Bund geſchwoꝛene Vnderthanen 
in Franckreich jhren Koͤnig) welcher durch Goͤttliche zulaſſung in voller 
belaͤgerung der Statt Parys / zu S. Clou. Dinſtags / den erſten 
tag des Monats Auguſti (nach dem Newen Calen⸗ 
der zurechenen) diſes 1589. Jars 
ſich hat zugetragen. 


. Siſt keiner vnder vns / der nicht mit 
ſeinem groſſen vnd erbaͤrmlichen Schaden / 
hab erfahren / was vbels vñ vnrhats Heinrich 
von Valoys ( alſo betituln die Auffrhüs 
e riſchen Pariſer jren Koͤnig) in zeit ſeiner Re⸗ 
“vierung ſemen Vnderlhanen hab zugefügets 
vnd daſſelbige inſonderheit den jhenigen / wel⸗ 
che er gewuͤßt vnd erkandt hat / from̃e vñ getrewe Catholiſche ſein / 
vnd alſo folglich / Liebhaber aller tugend vnnd des Gemeynen nu⸗ 
tzes / vnd rechte Feind der Ketzer vnd Politiſchen inn dieſem Reich 
Mit diſem Namen / Politiſch / nennen / ſie die fridſame vnd Koͤ⸗ 
niglicher Mayeſtat gehoꝛſame Vnderthanen) welche Ketzer vnd 
Politiſchegleichwol gemelter von Valois (der Koͤnig) hat Gott / 
der Kirchen vnd ſeiner Ehr voꝛgezogen. | 
Es iſt auch niemans vnbewußt / mit was außgeſchuͤtteter 
vnſinnigkeit vnnd Raſigkeit er mit den Staͤtten / ſo er mit gewalt 
erobert / gefahren / allda Mann / Weib vnd Kind / vnd beuoꝛab die 
Geyſtlichen eins ſchmehlichen vnnd grewlichen Tods haben mů⸗ 
ſen ſterben: Die vnmanbarn Toͤchter vñ Ordensleut geſchaͤndt / 
die Weiber genothzuͤchtiget / die Kirchen vnnd Bilder nidergeriſ⸗ 
ſen / zerſchlagen / mit Buͤchſſen darnach geſchoſſen / vnd ſpoͤttlich 
gehandelt / des Armen Volcks Narung geraubt / vnd das Saera⸗ 
ment des Altars Teuffeliſcher vñ Barbariſcher weiß mit Fuͤſſen 
getretten vnd gehoͤnet worden. Der vnmenſchlichen vnnd grewli⸗ 
chen geſtalt / daß er durch foꝛtſetzung dergleichen ſchrecken / der ort 
Eſtampes / Pontoiſe / Poiſſy / der Pruck zu aa Clou vnd eins 
10 

23 Pariſiſche Zeitung / von dm . 15 
gues theils vmb Parys gelegener Flecken vnnd Doͤrffer ſich Ty⸗ 
ranniſch hat gemaͤchtiget / vnd auff anders nicht vmbgangen noch 
getrachtet / dann wie er die Hauptſtatt Parys / deren er mehr 
dann Todovbel gonnet / moͤchte vberwaͤltigen. aaa 
Welchem jamer / als vnſer Trewer Gott bei rechter zeit vñ 
ſtund zu friſtung ſeines armen Volcks / rhat thun vnd voꝛkommen 
woͤllen / hat er es ſolcher wunderlicher weiß angegriffen / daß dar⸗ 
durch klar erſcheinlich / wie Göttliche Macht die Menſchliehe 
kraͤfften vnd vermoͤgen weit vbertreffe / vnd durch ein kleinen An⸗ 
plaſt auch die groͤſten wuͤtende Widerſaͤcher niderlege: Inmaſſen 
hr dann in folgender Erzehlung werden warzunemmen haben. 
Als ein junger Ordensman / Prediger Ordens zu Sens / 
ſeins Alters auff 22. oder 23 Jar / buͤrtig von Serbonne bei Sens 
ſo nun allbereit auch die Prieſterweih empfangen / zu Hertzen vnd 
gemuͤth gefuͤhret / was Heinrich von Valois für Tyrannei gegen 
feinem Volck von tag zu tag je mehr vnd mehr uͤbte / vnd daß er / 
vngeacht aller Baͤpſtlicher Bannungen vnd Ex communication 
gleichwol von ſeinem boͤſen vorhaben nicht abſtuͤnde / ſonder ſich 
taͤglich gefaßter machet vnd erzeiget / das gantz Reich in gꝛundver⸗ 
derben zurichten / da fing er an bei ſich ſelber ſolche Gottloſigkeit zu 
bedauren / vnd deß armen Volcks Jammer zubeweinen / welches 
bei einem ſolchẽ Koͤnig nichts dann allerlej plag / Marter / ſchaden 


vnd verderben koͤndte vnd mußte erfahren vnd dulden. Bekuͤn⸗ 


mert ſich derhalben ernſtlich darob / vnd fraß ſich gleichfam felber 
mit nachdencken daruͤber / Gott fleiſſig anruffend / daß er ſeine 
Barmhertzigkeit vber die Arme geplagte Leut außbreiten / vnnd 
ihnen von oben her huͤlff ſenden / vñ den Feind / der fie vndertrucket / 
zuſchanden machen wolle. i 

Das Gebett deß Geistlichen Herꝛen war ja ſo andaͤchtig vñ 
Eifferig / daß Gott das bitten vnd begeren ſolches ſeines Dieners / 
o Bruder Jacob Clemens hieß / erhoͤret / vnd auff ein nacht / als 
er im Bettlag / jme fein? Engel im Geſicht ſchicket: welcher in ei⸗ 
hem fuͤrtrefflichen groſſen Glaſt vnd Schein ſich im erzeiget / vnd 
darbei ein bloß Schwerdt wieſe / mit dieſen Worten vnd anreden. 
Bruder Jaeob / ich bin ein Bott von Gott dem Allmechtigen / 
welcher dich deſſen pergwillen lol daß durch dich der * = 


—— —.—— 


Ermordeteu Königin Franckreich. 
Franckreich ſoll vmbgebracht werden; Nen derhalben deiner ſa⸗ 
chen war / vnd bereit dich zu ſolchem Werck / gleich wie dir auch die 
Kron der Heiligen Maͤrtyrer vorbereitet vnd beigelegt iſt. 
So bald der Engel diß geredt / verſchwund er / vnnd ließ den 
lieben Bruder dieſen warhafften worten nachgedencken 
Folgenden Morgens gieng Bruder Jacoben diß Geſicht 
ſtaͤts vor augen vmb / vnd kont es nicht vergeſſen / vnd in deß er bei 
ſich ſelbſt im zweiffel ſtund / was im zuthun ſtuͤnde / da fuͤgter ſich 
zu einem feiner Freund / ſo auch eins Geiſtlichen Ordens / vnd ein 
ſehr gelehrter vnd in heiliger Schrifft erfahrener Mann war / die⸗ 
ſem erklaͤrt er frej ſein Geſieht / vnnd befragt in darneben / ob diß 
Gott dem HErꝛn ein vngefellig Werck wer / wann einer ſich vn⸗ 
derſtuͤnde einen Koͤnig vmbzupringen / der weder Trew noch glau 
ben haͤlt / kein Religion hab / nichts dann ſeiner armen Vndertha⸗ 
nen vndertruckung ſuche / nach vnſchuldigem Blut duͤrſte / vnd in 
allerhand leſtern zum tieffſten erſoffen ſꝶee. 
Darauf der gut Erbar Mann geantwortet / daß gleichwol 
ſcht on / vns der Todtſchlag von Gott gantz ſtreng verbotten ſein. 
Aber demnach dieſer Konig / den er fuͤrmale vnd anziehe / von den 
Kirchen ei abgeſoͤndert vnd abgeſchnitten / mit abſchewlichen Ty 
ranneien beſudelt / vnd der gaͤntzlich bei ſich beſchloſſen / deß Franck 
reichs vnauffhoͤrliche Geiſel vnd Plag zuſein. Als hielt er darfuͤr 
wer einen ſolchen vmbbraͤcht / gleich wie Judith etwan einem Ho⸗ 
loferne that / der that ein heiligs vnd ſehr ruͤhmlichs werck. In bes‘, 
trachtung / daß einer hiedurch ein groſſes Volck / welchs on diß deß 
endlichem fuͤrſatzes iſt / vnder ſeim ſchweren vnd vntraͤ n dend 5 
nicht lenger zuleben / von deſſelbigen Tyꝛanniſcher vndertruͤckung 
erledige / vnd es zu bebe e e e vnd maſſen / wie 
dz Volck Iſrael auß deß Königs Pharaons Haͤnden / als erſampt 
„ ee mit den Moͤrwellen vberdeckt ward / iſt erloͤſet 
orden. His Nin 5 178 8 
Auch den fall geſetzt / daß ein ſolcher / der ein ſolch gut werck 
vollzog / muͤßt den Todt daruͤber leiden (wie es dan ſehwerlich faͤh⸗ 
len wird) ſo wer er erſt recht gluͤckhafft vnnd Selig / In anſehung 
deß guten vnd heiligen eyffers / der jn darzu trieb vnd beweget / vnd 


fuͤrnemlich / ſo er durch kein hoſe e e e 
ZW / ö 


| Pariſiſche Zeitung von dem ; 
andere Vngebuͤrliche vnnd Tadelhaffte Mittel hierzu verley⸗ 
let wer e. £ j 

Solche Erinnerung gefülen Brüder Jacoben alſo wol / dz 
er von der zei an / jhm gaͤntzlich fuͤrſatzt jein Leben an deß Heinrich 
von Valois Leben zu wagen. | | 

Als er dann nun aller dings war entſchloſſen / die herzliche 
that fuͤrzunemmen / hat er etliche tag an einander gefaſtet / gebeich⸗ 
tet / communiciert / vnd ſich aller geſtalt angeſtellt / wie ein Menſch 
der ſein Leben Gott ſchencken vnd auffopffern will. 

Vnd nach dem er nun ſeiner Seelen raht gethan / vnd dieſel⸗ 
bige gereynigt vnd geſaͤubert gehabt / hat er auch nachdenckens ge⸗ 
pflogen / durch was gelegenheit er ſein vorhaben koͤnne zu Werck 
pringen. | 5 
Hatt alſo nach vielfaltigem nachſinnen fuͤr das aller rhat⸗ 
ſameſt vnd nuͤtzlichſt angeſehen / ſich zu einem fürnemen HErꝛn 
dieſes Koͤnigreichs zuverfuͤgen (deſſen Namen ich gleich wol hie 
vngemelt laſſe / weil er on diß wol bekant) vnnd von jm brieff an dẽ 
Henrich von Valois zuwegen zupringen / auff daß er durch derſel 
bigen brieff mittel in feine deß von Valois Kammer moͤchte einẽ 
zugang gehaben. Die Brieff woꝛden im von angeregtem HErꝛn / 
ſo bei dem Koͤnig in groſſen Genaden / vñ ſein gehaimer Mignon 
war / verſigelt vnd verwart zugeſtelli:ſolche / verſprach er / nieman / 
als an den ſie ſtuͤnden / ſicher lich zubehaͤndigen. | 

So bald er nun von gedachtem Herꝛn ſeinen abſcheidgenom⸗ 
men / vnd ſouſten andere / ſo jhm gefallen / geſegenet hat / verſahe er 
- fidmit einem langen wolſchneidigen vnd ſpitzigen Meſſer / vnnd 
verfuͤget ſich mit demſelbigen gehn Sanct Clou / allda damals 
Henrich von Valois ſich / ſampt ſeim Laͤger auff hielt / vber wel⸗ 
ches der Koͤnig von Nauarꝛ General Lieutenant geoꝛdenet war. 

Da nun der gut Geyſtlich Herꝛ die that ſolt antretten / bat er 
noch eineſt Gott / daß er jhm feine Hand / vund inn ſolchem hohen 
Wagſtuck ſeinẽ Mut wolte leyten. Darauf tritt er kuͤnlich / Dinß⸗ 
tags fruͤ / ſo war der erſte tag Augſtmonats diſes lauffenden 1589. 
Jars / zu der Königlichen Leibsgwardy / vnnd bitt ſie / dem König 
zuvermeldẽ / wie einer Prediger Ordens da wer / ſo notwendiglich 5 
von geheimen vnd wichtigen ſachen mit jhrer Kon. May Kal | 

| Ermorden Koͤnig in Franckreich. 
zu reden / vnnd darbeieine Miſſiff zu vberantwoꝛten / welche durch 
keine andere Hand / dann die ſeine muͤßte geliffert werden: Seiten⸗ 
mahl das ſchreiben von jhrer May: Diener einem / ſo dero hoͤch⸗ 
lich wol zu Gnaden recommendiert wer / durch jhne als ein ver⸗ 
trawte Perſon geſchickt wuͤrde. 

Der Gwardy Hauptmann / ſeinem Ampt der gebuͤr trew⸗ 

lich nachzuſetzen / laufft alsbald hin / vnnd bringet des Prediger⸗ 
moͤnchs anliegen vnd begeren an. Welches / ſo bald es der Koͤnig 
vernommen / laͤßt ers im wolgefallen / vnd thut als bald befelch / on 
verzug den Brüder einzulaſſen / jne beſonder anzuhören. Daꝛauff 
dann Bruder Jacob in die Koͤnigliche Kammer in deß Gondy 
deß Biſchoffs zu Paryß Hauß zu S. Clou / allda der Koͤnig ſein 
Loſament hatte / iſt gefuͤhrt worden. 
Der Koͤnig aber ſtund alsdann erſt von feiner Rhu auff / vnd that 
alleweil die Kleyder vmb / vnnd het eben damals ein Chamoſinen 
Wammeſt angezogen / Damit er heꝛnach vber daſſelbige / in maſ⸗ 
ſen er dann gewont war / einen Danger anlegte. 

So bald der Prediger Moͤnch den Koͤnig erblickt / fuͤhler 
demuͤtiglich vor jm nider auff die Knie / ſein ſchreiben in der Hand 
haltend / mit anzeyg / wie daſſelbige jhrer Koͤn: May: von dero die⸗ 
ner diſem von jm benantem Hern durch jne geſchickt werde / in er⸗ 
wegung / dz derſelb Herꝛ vmb gehaimer wichtigkeit der ſachen wil⸗ 
fen ſolches niemans anders dann jme vertrawen wollen. i 

eee zufriden geweſen / vnd im befoh⸗ 
len naͤher herbei zutretten / Welches der Moͤnch gethan / vnd nach 
dem er die Miſſiff gekuͤßt / hat er ſie im vberreicht / vnd zugleich 
durch diß mittel / das Meſſer auß dem Ermel erhaſcht / vnd einen 
ſolchen ſtich dem Koͤnig in ſeinem Leib gethan / daß jhm gleich das 
eingewaid ſampt dem Gebluͤt hauffenweiß herauß getrungen. Es 
hat zwar der Koͤnig als er einsmals bei dem ſchein deß ſchattens 
vom Meſſer gewar worden / die Hand fuͤrgeworffen / wie dann 
auch dieſelbige hernach etwas verwundt befunden worden: Aber es 
mocht den harten anfall vnd ſtrengen nachtꝛuck deß Moͤnchs nicht 
auffhalten noch hindern. 

Dierwegen / als der Koͤnig ſich ſolcher geſtallt verwundt ge⸗ 
ſchen / nn ee mung auff 


Pariſiſche zeitung von dem 
den Bruder / das der ſelbig auch / vnder deß ſie beide vmb das Meſ⸗ 
ſer ringen / daruon vnder dem Andlitz verwundt ward. Hierauff 
alsbald deß Koͤnigs Guardi zugefahren / vnd den Moͤnch mit vi⸗ 
len ſtichen vnd ſtreichen hingencht. Vnd folgends in außgezogen / 
vnd gantz Nackend allem Volck zum Spiegel vnnd beſchawung 
vorgelegt / ob ine villeicht einer erkennen koͤnte. Dan ſagten die 
Koͤnigiſchen) es doͤrfften vileicht die Bundbaͤpſtler vnnd Ligiſten 
einen Soldaten in Monehskleidung zu folchem Mord außſtaf⸗ 
ſtert haben / darumb muͤſte man jne eine weil zum Augenſchein 
alſo daliegen laſſen / zuſehen ob jemans kaͤme der jn erkente. 

In mittels ward Henrich von Valois zu bett gebracht / ver⸗ 
bunden ⸗ vnd jm alle moͤgliche Medicament gebraucht / Alſo daß 
man deſſelbigen tags nach Mittag im Laͤger fuͤr gewiß außbracht 
als wirdt es mit dem geſtochenen Koͤnig kein Noth haben / ſonder 
noch alls beſſern. Aber deß nachgehendẽ tags erſchrackẽ ſie alle / als 
der Koͤnig Mitwochs fru / demnach ein ſtarcks fieber zum ſchaden 
geſchlagen / der Sterbgoͤttin Parcarum willen muͤßt geleben / vnd 
nach dem er ſeinen groſſen Freund Eſpernon vnnd den Koͤnig 
von Nauarrgeſegnet / alſo den Geiſt auffgabe / vnnd nicht / inn 
maſſen er im vorgeſatzt hatte / durch das ſtůck beſchoſſener vnd ge⸗ 
faͤllter Stattmaur / in Paryß kame. | 

Die zeitung dieſes ſeins Todts erſchallet bald durchs gantze 
Laͤger: Da war dem Eſpernon wol not zuweinen vnnd zugreinen: 
da mochten wol die HErꝛn von der Guar dy mit kreutzgeſchrenck⸗ 
ten Armen einander anſehen: Die Polit iſchen / ſo jre Staͤnd ange⸗ 
fangen einzuſaltzen / dieſelbige deſto beſtendiger zubehalten / moch⸗ 

ten nicht vergebens erſchrocken ſein: Den Schweitzern aber 
ſchmackt der trunck einen weg Wie den andern / vnnd die jenigen / 
fo eine hoffnung gefaßt / zur dron zugelangen / mochten deß falls 
wol heimlich in jrem Hertzen lachen / Vnd gleichwol ſich hefftig 
leidig anſtellen. Aber alle verfluchten ſie die Ligiſten / vnd nach viel 
mehr den Armen Predigermuͤnch / welcher / nach dem er 

Tod geweſen / mit vier Pferden zeruſſen / vnnd (damit man kein 

Heyligthumb von dem Martyrer hab) hernach gar iſt verprant 

worden, Gleichwol hoffen wir / ſeie fein Seel in Himmel zu allen 

Seligen aufgenommen / was aber des Henrichen von Ane 

| nn 2 elangt 


ER Ermoꝛdeten Koͤnig in Franckreich. 5 | 
er laſſeichs gehn wie es geht / vnnd befehle GOTT das 
ericht. 


Hiemit ſehet jhr alſo / ihr Herꝛen / was Henrich von Valois 
fuͤr ein end genommen / vnd wie dieſer Geyſtlich Man ſich ſo eben 
zu rechter zeit zu vnſerer erloͤſung hab auff die fahrt gemacht / inn 
dem daß der gut Bruder den Tod nicht geſcheucht / auff daß er 
die Kirch vnd das Volck zur freyheit braͤchte. Ich bitte Gott / daß 
allen den ſhenigen / ſo dem Catholiſchen Glauben zuwider / vnnd 
95 noch jene wider Recht belägern / der geſtalt ergehn muͤſ⸗ 

en. | | 


Erinnerung zum 
| Beſchluß. | 


„ eſes iſt alſo die von den Auffruͤhriſchen Pariſeern in offenem 
truck außgebreitete Erzehlung von der Moͤrdiſchen that / ſo die zu⸗ 
ſammen geſchworene Bundbaͤpſtlerſdurch eines Moͤnchs geleh⸗ 

nete Hand an jrem inen ordenlich vorgeſetztem Haupt vnd Oberkeit haben 
Rebelliſcher / vnbefuͤgter / Vnchriſtlicher vnd wuͤtender weiß geuͤbet: Da⸗ 
rauß jeder Gottsfoͤrchtiger vnd Policen verſtaͤndiger Menſch leichtlich an⸗ 
ſehen kan / mit was vnfugen die Vnderthanen ein ſolch Grewlich werck ge⸗ 
gen der geheiligten Oberkeit haben fuͤrgenommen. 

Dañ daß ſie ſich mit eines jungen toͤꝛichtẽ Kappenbruders Eiffer wol 
len bemaͤnteln vnd beſchoͤnen / dz findet bei der ſachẽ erfahrenen keine ſchein. 
Seitenmal ein junge freche haut / vnd darzu ein verzweiffelter Leichtfertiger 
Moͤnch bald zu deuchen freuelthaten vnd bubenſtucken durch auffredü⸗ 
gen vnd verheiſungen iſt zuverfuͤhren. 

Zugeſchweigen / wie laͤcherlich / Spoͤttiſch vnd Lugendiſch die erzelung 
von dem Engliſchen Geſicht abgeht / welchs dem auff dem bett vor ſchlaͤf⸗ 
ferigem Eyffer brennenden Bruder bei Liecht ſoll vorkommen fein: welche 
eben ſo war / als da jener gut Bruder im Traum die Capell zu Sanct Loꝛeto 
hat die Engel vber Moͤr tragen ſehen. | 

Was dan belanget die wichtige vrſachen vnd bewegnuſſen / ſo ein Je⸗ 
ſulter (dañ man merckr die angezogene Schrifftgelehrte Ordens leut vnnd 
Erbare geſellen wol) dem vnuerſtaͤndigen Dollen Moͤnch eingeredt vnnd 
vorgemalet / da iſt es ſich doch immer zuverwundern / daß ſie ſich nicht ge⸗ 
ſchaͤmet ſolche Säppifche vnduͤchtige ſachen / die weder ſchein noch krafft ha⸗ 
ben / offentlich fuͤrzupringen. | 
Ä B ij 


Pariſiſche zeitung von dem ermoꝛten Koͤnig in Franck. 
Alſo / daß wo diſe Blutgirige Bundgenoſſen / hres ſchaͤndtlich? Auff⸗ 
ſtands / vnd diſer an jrem angeborene Koͤnig durch ein vermeynte Geiſtliche 
Perſon begangener Teufeliſcher that / kein? andern grund noch fuͤrwendũg / 
als in diſem publiciertẽ Diſcours begriffen / anzuzeigẽ wiſſen / ſo iſt meniglich 
greifflich zuſpuͤren vnd zumercken / daß ſie warhafftig von dem heut außge⸗ 
laſenen Teuffel / vnd ſeinem Statthalter zu Rom / ſampt deſſen Schupen / 
in diſer Rebelliſchen vnſinnigkeit vnd Blutdurſtiger Raachgir / gleich wie 
die Raſende Hund zu jhrem endtlichen verderben vñ vndergang getrieben 
vnd gehetzt werden. | 5 1% 
Vnd daß fie vermeynen / weil hie ein vermeinter Geyſtlicher ins ſpiel 
kommet / der die vnthat verrichtet / daß darumb die verꝛhaͤteriſch That fuͤr der 
ſto heyliger werd angeſehen vnd geachtet ſein / deſſen mögen die Moͤnch vnd 
Pfaffen wol zu Parys auff der Cantzel das Naͤrꝛiſch leichtfertig Volck / fo 
gern erlogene zeitungen / ſeltame Geſpenſt erſcheinungen / vnnd frembde 
Moͤnch geſicht vnd Nonnentraͤum hoͤren / bereden. Aber bei mehr verſtaͤn⸗ 
digern vnd erfahrenen / ob fie auch ſchon Roͤmiſchen Glaubens ſeind (wel⸗ 
che ſie heut anfangen / nur Politiſche / das iſt / Layiſche Weltkinder zubena⸗ 
men) mag es keins wegs nichts krafften noch hafften. a 
Eben fo wenig / als in den Hiſtoꝛien jhenem Italiaͤniſchem Prediger⸗ 
Moͤnch / ſo dem Bapſt vnnd ſeinen verbundenen Guelffen / u lieb Keyſern 
Heinrichen den ſiebenden in der Oſtien vergeben / ſolches Gottsdiebſtuck zu 
eim rhum iſt außgeſchlagen. | 
Sondern man verwundert ſich vielmehr auff der einen ſeiten / wie die 
Baͤpſtiſche Catholiſchen ihre Geyſtlichen nicht anders / dañ zu Verꝛhaͤtern 
vnd Meuchelmoͤꝛdern zu gebrauchen wiſſen: Vnd gleichwol hernach fo uns 
verſchamt fein moͤgen / daß fie fich nit ſchewen / ſolche a ane Bu⸗ 


ben fuͤr Martyrer vnd Heyligen außzuruffen / vnd ren Schelmen⸗ 
gebeinen vnd aſchen / als groſſem Heiligthumb zutraͤlhſke / dieſelbige mit der 
weil auff den Altar zuſtellen / vnd jhnen zuraͤuchern? e 
Aber was will man ſich viel vmb dieſe bekuͤm̃ern / die weder auff Gott 
noch Oberkeit nichts geben / ſondern eins ſterblichen Menſchenſatzungen dẽ 
Wort Gottes / vnd frembde außlaͤndiſche Heerſchafften eigens gefallens 
jhrer angeborenen Oberkeit vorziehen? Der Antichriſtiſch hauff muß doch 
fein Maß deß Grewels vnd der Blutſchulden erfüllen / damit man dern 
mals eins auch das laͤngſt vorgeſagt geſchrej / Gefallen Gefallen iſt das Ba 
bylon ober es erheben vnd jauchtzen möge. 4 
Diiß ſey auff gegenwertige vorkommene Pariſiſche Erzehlung oder 
Beſchreibung deß Mordlichen handels / fuͤrdißmaln genug angediter big 
in kurtzem eine außfuͤhrlichere an tag kommet / fol alsdann auch nichts ver⸗ 
geſſen werden. | 2 


tiano, von Senis in Italien / ein 

Peꝛediger Moͤnch / hat Anno 1308. 

zu Bonconuent auß des Bap 

vnd der Guelffiſchen Liga anſtiff⸗ 

tung / dem Keiſer Heinrichen VII. 

en Sacrament reichen verge ⸗ 
n. 


Ermanung an die Bund Baͤpſtler. 
fo fart fort jr Romaniſten / 
Zeigt recht / daß jr ſeit Antichriſten / 
Welche die hoͤchſte Mayeſteten / 
Die Hberkeit / mit fuͤſen 1 


Auff beide weiß gerüſt / 
Zum Moꝛd vnd Heuchel⸗ liſt. 


Johannes von Monte Poli- 


Jacob Clemens / von Sens / 
ein Pꝛediger Moͤnch / hat An 
no 1589. im 22. Julij u S. Con / 
auß des Bapſts vñ der Parififche 
Lgiſten antrib / den Koͤnig Hein⸗ 
richen III. mit einem vergifften 
Meſſer vnderm Brieff reichẽ ve 
rhaͤterlich erſtochen. 

Pariſiſche zeitung von dem 
a eine ſolche Oberkeit 
| e mit euch glaubt ein Heiligkeit. f 
Man hat nun lange zeit her eben 
, Den Hugonoten offt ſchuld geben 
Als daß ſie jhren Koͤnigen a 
ollen die Kron vom Haupt tringen: 
o hat man aber je vernommen / 
Oder iſt etwas je fuͤrkommen 
aß mehr oder ein Hugonot 
Sich ſo vergeſſen het an Gott 
aß er nur het villeicht gedacht N 
(Vil weniger es dann vollbracht) 1 
Auff ein dergleichen Schelmenſtuck 
Wie hie ein Moͤnch erzeigt ein ducke 
er ſeinen Katürlichen Konig | 
Erſticht / durch rhat des Volcks abtrinnige 
Ihr Papiſten habts lang getrieben / 2 
nd wider ſie ſehr vil geſchrieben er 
ie ſie nit ſolln fein widerſpennig 
Eim Gewiſſenzwingenden Königs 
Euch aber iſt es Heyligthumb | 
ann, hr pringt einen Konig vmb / 
er euch ewer Gewiſſen laſſet / 
Ja der mit euch ein Glaub hat gfaſſet / 
nd nur ſein zeitliches Regiren 8 
ach ſeiner Meynung will vollfuͤren / 
Vndſein Rebelliſch Vnderchanen 
ill wider zum Gehoꝛſam manen? 
Aber diß macht / jhr habt zu Rom 
Einen. der macht euch wider from̃ / 
Welcher die Konig ſetzet ab / 
Vnd ſchenckt die Reich / die er nie gab. 
Oleich wol erſcheint hierauß nun klaͤrlic 
In welchermeynung hr haͤlt ehrlich 
Die Dberfeit/nemlich alsdan 
Wann ſie tun alls / was such ſteht 5 
6 


 Eremozderen König in Franckreſch. 
Aber wo ſie nicht zwingt ort Gwiſſen / 
Vnd will kein Chꝛiſtenblut verg ieſſen / 
Da ſteht ſie euch gar nicht mehr an / 
Der Bapſt muß ſie gleich thun in bann: 
Alsdann iſt Moͤnchen vnd den Pfaffen 
Erlaubt / dieſelben hinzuſchaffen: 
Ja alsdann moͤgen vngeſchmaͤcht 
Wider ihr eygen Geyſtlich Reche 
Die Geyſtlich Haͤnd erſudein ſich 
Im Fuͤrſtenblut vermeſſenlich: | 
Alsdann gilt Meſſer / Buchs vnd Gifft / 
Nur daß manabſchafft / was Gott ffiff 
Alsdann mag eim Beichtvater glingen 
Auch in der Beicht ein vmbzubringen: 
Alsdann mag auch ein Kloſterbruder 
Legen im Sacrament ein Luder / 
Vnd in der Oſty auch vergeben 
Kim Keyſer/ wann er nicht gleich eben | 
Zu allem diſem flugs ſpꝛicht Amen / 
Was zu Rom brut der Schlangenſamen. 
Heißt diß geehrt die Oberkeite 
Welches kaum thet ein frommer Haid: 
Aber man weiß wol allbereit 
Woher bei euch Papiſten heut 
Entſpringt der Oberkeit verachtung / 
Die vor der zeit war mehr in achtung / 
Das macht / daß die new. Heuchlerſect / 
Das Jeſuitiſch Bapſtgeheck 
Anfangt / vnd Paͤbſtlich Hoͤlligkeit 
Nennet die hoͤchſte Oberkeit: 
So mit dem Titul doch allein 
Keiſer vnd Konig genennet fein) 
Vnd macht die Weltlich. Oberkeit 
Veracht mit dem Wort Weitlichkeit: 
Darumb wird in der Welt kein auß 
Allweil man dieſem Gifftſicht zu: en 
ie 


Wie kompts aber / daß Prediger Orden 
Sogern ſich praucht zů ſolchem Morden 
Vrſach / weil im iſt zugefallen 
Das Kaͤtzermeiſter ampt vor allen / 
Drumber vor anderm Ottergzuͤcht 
VBluteiffriger muß erzeigen ſich / 
Gleich wie das Wider Jeſu gſind 
Auff verraͤhtrey beſtellet finds 
Iſt aber nicht die Geiſtlich Herd 
Von den Papiſten wol gechrte | 
Daß ſie die brauchen zu Verrhaͤtern 
Zu Vergifftern vnd Mordthaͤterne 
Danckhabt der Ehren / daß man weiß 
Wofuͤr man halten ſoll diß gſchmeiß : 
Drumb hatt Bapſt Pius recht geſagt 
Daß kein Teuffel was ein Moͤnch wagt 
Wolan fart fort jr Romaniſten / 
Erweißt euch gnug die Antichriſten | 
Die Gotts vnd Menfchlich Maieſteten 
Durch Won vnd Mord mit fuͤſen tretten / 
So wird deſt ehe ewr Maß exfuͤllt / | 
Daß man euch doppel dran vergilt 
Gleich wie jr ns Se. 


2 


. ’ - . w> 2 nn * — f h 


— 
> 
# 
* 
. 
* r — 
7. 5 
ar. 
” 
P a 
5 . 
x 
* “ MT — + 
2 * 
— * 7 
nm BEE ER, 
7 * = N ’ 1 


u) 1 
* 8 nn) 
2 


8 0 


